ΓΡΑΠΤΗ ΕΡΩΤΗΣΗ E-1337/02

υποβολή: Carlos Lage (PSE) προς την Επιτροπή

(13 Μαΐου 2002)

Θέμα: Διοίκηση των Ευρωπαϊκών Σχολείων

Τα Ευρωπαϊκά Σχολεία ιδρύθηκαν με σκοπό να παρέχουν στα παιδιά τωνπαλλήλων των ευρωπαϊκών οργάνων, οι οποίοι έχουν εκπατρισθεί, εκπαίδευση συμβατή με το σχολικό πρόγραμμα των χωρών τους.

Λόγω της κατάστασης εκπατρισμού, είναι βασικό οιπάλληλοι αυτοί να δύνανται να εξασφαλίζουν για τα παιδιά τους κανονική φοίτηση, με παιδαγωγική και ψυχο-συναισθηματική συνέχεια.

Πρόσφατα, 300 οικογένειες περίπου, με παιδιά που φοιτούν σε ένα από τα τρία σχολεία των Βρυξελλών, ήλθαν αντιμέτωπα με απόφαση του Ανωτάτου Συμβουλίου των Ευρωπαϊκών Σχολείων, σύμφωνα με την οποία τα παιδιά τους οφείλουν να αλλάξουν σχολείο από τον Σεπτέμβριο του 2002.

Η απόφαση αυτή ελήφθη κατά τρόπο παντελώς αυθαίρετο, χωρίς τον παραμικρό σεβασμό για την επιλογή που είχαν κάνει οι γονείς ανάλογα με τα εκπαιδευτικά συμφέροντα των παιδιών τους και τις επαγγελματικέςποχρεώσεις των ιδίων.

Για τους λόγους αυτούς ζητώ από την Ευρωπαϊκή Επιτροπή να με ενημερώσει:

1. Σε ποιό μέτρο τα Ευρωπαϊκά Σχολεία, ιδιαίτερα δε αυτά των Βρυξελλών, ανταποκρίνονται στις ανάγκες των μόνιμων και λοιπώνπαλλήλων των οργάνων της Ευρωπαϊκής Ένωσης·

2. Σε ποιό μέτρο εξασφαλίζεται ο σεβασμός προς τις αρχές που εξαγγέλονται στον Χάρτη Θεμελιωδών Δικαιωμάτων της Ευρωπαϊκής Ένωσης, συγκεκριμένα δε στα άρθρα 24o (2) και 41o·

3. Πώς διοικούνται τα Ευρωπαϊκά Σχολεία·

- Πώς χρηματοδοτούνται και ποιό ποσοστό καταβάλλεται από κάθε συμμετέχοντα·

- Ποιά θέση κατέχει η Ευρωπαϊκή Επιτροπή στο συμβούλιό τους· Πόσους ψήφους διαθέτει στο Ανώτατο Συμβούλιο των Ευρωπαϊκών Σχολείων·

Απάντηση του κ. Kinnock εξ ονόματος της Επιτροπής

(8 Ιουλίου 2002)

Όσον αφορά το γενικό πλαίσιο του ζητήματος το οποίο ενδιαφέρει το Αξιότιμο Μέλος του Κοινοβουλίου, η Επιτροπή παραπέμπει στα πληροφοριακά στοιχεία τα οποία διαβίβασε η ίδια με την απάντησή της στη γραπτή ερώτηση E-0980/02 του κ. Σταύρου Ξαρχάκου(1).

Όσον αφορά τα σημεία 1 και 3, η Επιτροπή παραπέμπει το Αξιότιμο Μέλος του Κοινοβουλίου στην απάντησή της στη γραπτή ερώτηση E-0944/02 της κας Ilda Figueiredo(2).

Όσον αφορά το ερώτημα 2, τα Ευρωπαϊκά Σχολεία δεν αποτελούν όργανα της Ένωσης κατά την έννοια του άρθρου 51 του Χάρτη Θεμελιωδών Δικαιωμάτων της Ευρωπαϊκής Ένωσης. Η νομική βάση των Ευρωπαϊκών Σχολείων είναι ο διακυβερνητικός κανονισμός λειτουργίας του Ευρωπαϊκού Σχολείου, του 1957. Τα αναφερόμενα από το Αξιότιμο Μέλος του Κοινοβουλίου θεμελιώδη δικαιώματα διασφαλίζονται κατά συνέπεια από τις διατάξεις της εθνικής νομοθεσίας και των διεθνών συμφωνιών, όπως η Σύμβαση της Νέας Υόρκης, του 1989, για τα δικαιώματα του παιδιού. Όπως ανέφερε η Επιτροπή στην απάντησή της στη γραπτή E-0944/02 της κας Ilda Figueiredo, το Συμβούλιο των Διευθυντών των Ευρωπαϊκών Σχολείων ενήργησε ώστε να εξασφαλίζεται ότι, οποιαδήποτε μετακίνηση μαθητών μεταξύ σχολείων των Βρυξελλών να γίνεται τηρουμένων των θεμελιωδών δικαιωμάτων στα οποία αναφέρεται το Αξιότιμο Μέλος του Κοινοβουλίου.

Η Επιτροπή εκπροσωπείται στο Συμβούλιο των Διευθυντών από ένα μέλος και κατά συνέπεια διαθέτει σ'αυτό μία ψήφο. Το εν λόγω Συμβούλιο αποτελεί ένα διακυβερνητικό όργανο το οποίο κατά τα άλλα συγκροτείται από εκπροσώπους καθενός των κρατών μελών, οι οποίοι συνήθως προέρχονται από τα Υπουργεία Παιδείας των εν λόγω χωρών.

(1) ΕΕ C 277 E της 14.11.2002, σελ. 119.

(2) ΕΕ C 277 E της 14.11.2002, σελ. 112.